24.2.2022
Uradni list Evropske unije
SL
L 45/1429 KOMISIJA PILOTNI PROJEKTI
POGLAVJE PP 03 — ENOTNI TRG (nadaljevanje) PP 03 21
2021
PP 03 21 01
Pilotni projekt – Evropski potrošniški forum o zavrženi hrani Številke (Diferencirana sredstva) Odobritve 2022 Obveznosti
250 000
Odobritve 2021 Plačila
Obveznosti
62 500
Realizacija 2020 Plačila
650 000
Obveznosti
Plačila
162 500
Opombe Ta pilotni projekt je nadaljevanje tekočega pilotnega projekta Evropski forum o potrati hrane, ki združuje vodilne strokovnjake s tega področja in druge ustrezne deležnike, da bi zbrali podatke in razvili različne, na dokazih temelječe praktične rešitve za zmanjšanje živilskih odpadkov na ravni gospodinjstev/potrošnikov.
Prva faza sedanjega pilotnega projekta združuje strokovnjake iz držav članic, ki bodo razvili načine za zbliževanje večdimenzionalnih posredovanj na različnih področjih ter opredelili instrumente za kampanje, ki jih bo mogoče uporabiti za zmanjšanje količine zavržene hrane.
Vendar prva faza pilotnega projekta predvideva omejeno financiranje za obveščanje o ugotovitvah strokovnjakov, zlasti s pripravo povezanih komunikacijskih orodij.
Pričakuje se, da bodo strokovnjaki pripravili pomemben material z dragocenimi ugotovitvami in priporočili o tem, kako zmanjšati količino živilskih odpadkov za potrošnike v državah članicah.
Rezultati na področju komunikacije, ki se pričakujejo od prve faze, vključujejo naslednje: — spletno mesto z rezultati projekta; — povzetek rezultatov projekta (orodja, najboljše prakse in priporočila za preprečevanje nastajanja živilskih odpadkov za potrošnike) v vseh uradnih jezikih Unije; — tri brošure s ključnimi priporočili za prednostne ciljne skupine, prevedene v vse uradne jezike Unije, in — dogodek, namenjen obveščanju, ki ga bo organiziral Parlament.
Namen druge faze pilotnega projekta je z interaktivnimi spletnimi orodji in drugimi komunikacijskimi metodami spodbujati, da bi deležniki, ki delujejo na področju preprečevanja potrate hrane, preučili ugotovitve strokovnjakov s tega področja.
Tako bi lahko rezultati foruma pomagali pri oblikovanju najučinkovitejših strategij, pobud in orodij za zmanjšanje živilskih odpadkov za potrošnike, prilagojenih potrebam ciljnih skupin v državah članicah.
Na podlagi sklepov Evropskega potrošniškega foruma o zavrženi hrani so pričakovani rezultati druge faze: — razvoj interaktivnih spletnih orodij in drugega komunikacijskega gradiva (npr. kratkih videoposnetkov), da bi deležnikom omogočili izvajanje priporočil foruma, ki temeljijo na dokazih, in najboljših praks za zmanjšanje živilskih odpadkov za potrošnike; — organizacija javnega dogodka za obveščanje, ki bodo dosegli širšo skupnost deležnikov; — interaktivno spletno orodje (vključno z vizualizacijo podatkov) in drugo komunikacijsko gradivo (npr. videoposnetki), ki bo obogatilo spletno stran, ki bo vzpostavljena v prvi fazi.
Spletna komunikacijska orodja bodo prijazna uporabnikom in namenjena primarnim skupinam uporabnikov, ki se ukvarjajo s preprečevanjem potrate hrane (npr. javni organi, operaterji v poslovanju s prehrano, izvajalci usposabljanj in izobraževanj, dijaki, potrošniki).
Čeprav so osredotočeni na preprečevanje nastajanja živilskih odpadkov, so lahko povezani tudi z drugimi pobudami, namenjenimi potrošnikom (npr. o prehrani, donacijah in ukrepih skupnosti, rešitvah IKT itd.).